7. ΑΝΑΓΚ. ΝΟΜΟΣ υπ' αριθ. 2170 της 24 Δεκ. 1939/4 Ιαν. 1940 Περί Καταστατικού Νόμου της Εκκλησίας της Ελλάδος. Ο Νόμος ούτος, τροποποιηθείς υπό των: α)Α.Ν. 2567 της 26/27 Σεπτ. 1940 περί συμπληρώσεως του Α.Ν. 2170/1940, β)Α.Ν. 2656 της 14/19 Νοεμ. 1940 περί αντικαταστάσεως του άρθρ. 2 του Α.Ν. 2567/1940, γ)Ν.Δ. 334 της 29/30 Ιουλ. 1941 περί τροποποιήσεως και συμπληρώσεως των περί Ιεράς Συνόδου της Ελλάδος κειμένων διατάξεων, δ)Ν.Δ. 585 της 9/22 Οκτ. 1941 περί τροποποιήσεως και συμπληρώσεως διατάξεων του Α.Ν. 2170/1940, ε)Ν.Δ. 923 της 30 Δεκ. 1941/17 Ιαν. 1942 περί συμπληρώσεως διατάξεώς τινος του Α.Ν. 2170/ 1940,  ς)Ν.Δ. 1044 της 11/23 Φεβρ. 1942 περί τροποποιήσεως και συμπληρώσεως του Α.Ν. 2170/1940 (ΦΕΚ Α΄34), ζ)Ν.Δ. 1358 της 11/28 Μαΐου 1942 περί της αληθούς εννοίας του άρθρ. 10 του Ν.Δ. 1044/1942. η)Ν.Δ. 1897 της 29 Σεπτ. /22 Οκτ. 1942 περί τροποποιήσεως του Α.Ν. 2170/1940, θ)Ν.Δ. 1920 της 29 Σεπτ. /22 Οκτ. 1942 περί τροποποιήσεως και συμπληρώσεως του Α.Ν. 2170/40, των Α.Ν. 1300/42 και 1631/42 περί ενοριακών Ναών. 33.Α.γ.5-7 Καταστατικός Νόμος  Εκκλησίας της Ελλάδος 10 ι)Νόμ. 30 της 30/30 Απρ. 1943 περί τροποποιήσεως και συμπληρώσεως της παρ. 4 του άρθρ. 17 του Α.Ν. 2170/1940, ια)Νόμ. 484 της 10/16 Αυγ. 1943 περί τροποποιήσεως Ν.Δ. 1897/1942. αντικατεστάθη δια των διατάξεων του κατωτέρω Νόμ. 671/1943 και ήδη και του Β.Δ. 16/17 Δεκ. 1959. Αι κατωτέρω διατάξεις δεν φαίνονται καταργηθείσαι είτε ρητώς είτε εμμέσως: Άρθρ.5. 5.Πάσα υπόθεσις, αναγομένη κατά τον παρόντα νόμον εις την αρμοδιότητα της Ιεράς Συνόδου, συζητείται υπό των παρόντων εν τη συνεδρία μελών. Ουδείς δύναται διαφωνών κατά τας συζητήσεις ν’ αποχωρήση της συνεδρίας προ της λήξεως αυτής. Ο παρά ταύτα αποχωρών συνοδικός κηρύσσεται έκπτωτος της συνοδικής του θέσεως δι’ αποφάσεως των υπολοίπων μελών της Ιεράς Συνόδου, προσκαλουμένου υπό του Προέδρου του αναπληρωτού αυτού, κατά τα εν τω παρόντι άρθρω οριζόμενα. Ο ούτως εκπεσών της συνοδικής του θέσεως απόλλυσι το δικαίωμα της προσκλήσεως του ως συνοδικού κατά την πρώτην από της εκπτώσεώς του σειράν του κλήσεως. Άρθρ.11 6.Ο μισθός του Β. Επιτρόπου και η αποζημίωσις του αναπληρωτού αυτού καταβάλλονται υπό του ΟΔΕΠ. 7.«Εις τας συνεδριάσεις της Ιεράς Συνόδου ως και των κατά τας εκάστοτε ισχυούσας διατάξεις περί Εκκλησιαστικών δικαστηρίων λειτουργούντων πρωτοβαθμίου ή δευτεροβαθμίου δια τους Αρχιερείς δικαστηρίου και του δια τους συνοδικούς τοιούτου, εις ας πρόκειται ν’ ανακοινωθή ή να συζητηθή διατυπωθείσα υπό οιανδήποτε μορφήν κατηγορία κατά αρχιερέως ή συνοδικού ή να ληφθή επ’ αυτής οιαδήποτε απόφασις, παρίσταται άνευ ψήφου, καλούμενος προς τούτο δι’ εγγράφου προσκλήσεως κοινοποιουμένης δύο τουλάχιστον πλήρεις ημέρας προ εκάστης συνεδριάσεως και ο Εισαγγελεύς των εν Αθήναις Εφετών, όστις μετά μελέτην της σχετικής δικογραφίας εκφράζει την γνώμην του ως προς τε τον τύπον και την ουσίαν της υποθέσεως πρώτος και οποτεδήποτε άλλοτε ήθελε ζητήσει τον λόγον. Αι ούτω εκφραζόμενοι γνώμαι του Εισαγγελέως καταχωρούνται εις το αυτό πρακτικόν, εις ο καταχωρούνται και αι των μελών της Ιεράς Συνόδου ή των ως ανωτέρω δικαστηρίων. Ο ως άνω Εισαγγελεύς λαμβάνει εκ του Οργανισμού Διοικήσεως Εκκλησιαστικών Περιουσίας (Ο.Δ.Ε.Π.) αποζημίωσιν 500 δραχμών δι’ εκάστην συνεδρίαν Ιεράς Συνόδου ή Δικαστηρίου εις ην παρέστη κατά τας διατάξεις της παρούσης παραγράφου». Η ως άνω παρ. 7 προστεθείσα δια του Α.Ν. 2567/1940, αντικατεστάθη ως άνω δια του Α.Ν. 2656/1940. Άρθρ.13. 2.Δια Β.Δ/τος, εκδιδομένου προτάσει του επί των Θρησκευμάτων και Εθνικής Παιδείας Υπουργού, μετά σύμφωνον γνώμην της Ιεράς Συνόδου, δύνανται ν’ ανασυστηθώσι κατηργημέναι παραμεθόριοι Μητροπόλεις. 3.Τα όρια των Μητροπολιτών περιφερειών παραμένουσι και εφεξής ως έχουσι κατά την δημοσίευσιν του παρόντος Νόμου. «4.Εν τούτοις η Ιερά Σύνοδος δι’ αποφάσεως αυτής, δημοσιευομένης εις την Εφημερίδα της Κυβερνήσεως εντολή του Υπουργού των Θρησκευμάτων και Εθνικής Παιδείας, δύναται προς ευχερεστέραν πνευματικήν διαποίμανσιν να υπαγάγη τμήματα χηρευουσών Μητροπόλεων υπό ετέραν Μητροπολιτικήν περιφέρειαν, εφ’ όσον ταύτα ανήκουν και διοικητικώς εις αυτήν». Το εδαφ. 4 προσετέθη δια του άρθρ. 2 Ν.Δ. 585/1941. Άρθρ.22 Η Ιερά Σύνοδος εκ παραλλήλου προς τον κατάλογον των εκλογίμων συντάσσει και τηρεί ειδικόν μητρώον των αγάμων κληρικών. Άρθρ.61. Εις περίπτωσιν αρνήσεως Συνοδικού Μέλους ν’ αναδεχθή την εκ της κατά το άρθρ. 13 και 14 του Νόμ. 5383 και 5 και 6 του Α.Ν. 1996/1939 κληρώσεως απορρέουσαν ιδιότητα αυτού ως μέλους Συνοδικού Δικαστηρίου, ο Πρόεδρος της Ιεράς Συνόδου καλεί ένα των ομόρων προς την Αρχιεπισκοπήν Αθηνών Αρχιερέων προς συμπλήρωσιν της συνθέσεως του Δικαστηρίου.